CELEX: 32012D0280
Language: bg
Date: 2012-05-15 00:00:00
Title: 2012/280/ЕС: Решение на Съвета от 15 май 2012 година за изменение на Решение 1999/70/ЕО относно външните одитори на националните централни банки по отношение на външните одитори на Banque de France

26.5.2012   
            
            
               BG
            
            
               Официален вестник на Европейския съюз
            
            
               L 137/5
            
         РЕШЕНИЕ НА СЪВЕТА
   от 15 май 2012 година
   за изменение на Решение 1999/70/ЕО относно външните одитори на националните централни банки по отношение на външните одитори на Banque de France
   (2012/280/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
   като взе предвид Препоръка на Европейската централна банка от 23 март 2012 г. до Съвета на Европейския съюз относно външните одитори на Banque de France (ЕСВ/2012/5) (1),
   като има предвид, че:
   
               (1)
            
            
               Отчетите на Европейската централна банка (ЕЦБ) и на националните централни банки от Евросистемата следва да се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
            
         
               (2)
            
            
               Мандатът на настоящите външни одитори на Banque de France ще приключи след одита за финансовата 2011 година. Поради това е необходимо да се назначат външни одитори за периода, започващ от финансовата 2012 година.
            
         
               (3)
            
            
               Banque de France избра Deloitte & Associés и KPMG SA за свои външни одитори и B.E.A.S. и KPMG Audit FS I SAS за техни заместник-одитори за финансовите години от 2012 до 2017.
            
         
               (4)
            
            
               Управителният съвет на ЕЦБ препоръча назначаването на Deloitte & Associés и KPMG SA за съвместни външни одитори на Banque de France, както и назначаването на B.E.A.S. за заместник-одитор на Deloitte & Associés и KPMG Audit FS I SAS за заместник-одитор на KPMG SA за финансовите години от 2012 до 2017.
            
         
               (5)
            
            
               Целесъобразно е да се приеме препоръката на Управителния съвет на ЕЦБ и Решение 1999/70/ЕО на Съвета (2) да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Член 1, параграф 4 от Решение 1999/70/ЕО се заменя със следното:
   
      „4.   Deloitte & Associés и KPMG SA с настоящото се одобряват за външни одитори на Banque de France за финансовите години от 2012 до 2017.
      B.E.A.S. с настоящото се одобрява за заместник-одитор на Deloitte & Associés, а KPMG Audit FS I SAS — за заместник-одитор на KPMG SA за финансовите години от 2012 до 2017.“
   
   Член 2
   Настоящото решение поражда действие в деня на съобщаването му.
   Член 3
   Адресат на настоящото решение е Европейската централна банка.
   
      Съставено в Брюксел на 15 май 2012 година.
      
         
            За Съвета
         
         
            Председател
         
         M. VESTAGER
      
   
   
      (1)  ОВ C 93, 30.3.2012 г., стр. 1.
   
      (2)  ОВ L 22, 29.1.1999 г., стр. 69.